Consternat de declarația lui Dmitri Medvedev, fostul lider de la Kremlin și actual apropiat al lui Vladimir Putin, care a spus legat de returnarea României a tezaurului din Rusia că "românii nu sunt o națiune", Vasile Bănescu, purtătorul de cuvânt al patriarhiei Române a spus:
"Românii nu sunt o națiune",afirmă scrâșnit vocea sufocată de ură a Nimicului din miezul unei propagande scelerate. Altfel, un mare ctitor.
"Patriotul hotărât, naționalistul exclusiv, românul pînă în măduva oaselor" va lua, desigur, năprasnică atitudine de la cea mai înaltă tribună, spulberând această ofensă, aceste grele, nemaiauzite cuvinte. Nu poate fi altfel. O știm tot de la Caragiale:
"Să te păzească Dumnezeu să ataci România lui oricât de pe departe, căci moftangiul român e aci gata să te zdrobească", a scris Vasile Bănescu pe Facebook
Amintim că, Eurodeputaţii au cerut la unison, în cadrul unei dezbateri emoţionale din cadrul Parlamentului European, ca Rusia să returneze integral tezaurul României şi ca executivul UE şi alte instituţii europene abilitate să facă tot posibilul pentru a sprijini acest demers.
În replică, Dmitri Medvedev, fostul lider de la Kremlin și actual apropiat al lui Vladimir Putin a declarat că precizând că românii "nu sunt o națiune", iar liderii europeni sunt niște "idioți"
"Nici măcar nu știu cum să răspund la o asemenea obrăznicie. Românii, după cum se știe, nu sunt o națiune, ci un mod de viață. Părea că nu ne mai poate surprinde nimic. Liderii europeni – idioți, slabi, nimicuri. Dar nu, ne-au dat un motiv din nou. Vor să returneze aurul României", a scris Dmitri Medvedev pe pagina sa socială,relatează agenția rusă de presă TASS și ProTV.md.
Tomac: "Rezoluția privind restituirea Tezaurului României sechestrat în Rusia a fost votată"
Succes uriaș în Parlamentul European - Rezoluția privind restituirea Tezaurului României sechestrat în Rusia a fost votată cu largă majoritate de voturi, anunță eurodeputatul PMP Eugen Tomac: "Este primul document oficial european prin care solicităm Rusiei în mod explicit returnarea Tezaurului"
"Succes uriaș în Parlamentul European! Rezoluția privind restituirea Tezaurului României sechestrat în Rusia a fost votată cu largă majoritate de voturi. Rezoluția pe care am inițiat-o este primul document oficial european prin care solicităm Rusiei în mod explicit returnarea Tezaurului sechestrat ilegal.
"Este o chestiune de demnitate națională"
Este o chestiune de demnitate națională. România nu poate si nu trebuie să accepte nimic mai puțin decât restituirea celor 91,5 tone de aur și a întregului Tezaur cultural. Le mulțumesc colegilor mei din Parlamentul European pentru implicare și susținere. A însemnat mult", scrie pe Facebook Eugen Tomac.
El mulțumește Băncii Naționale a României "pentru întregul sprijin de-a lungul acestui drum la capătul căruia avem astăzi, în premieră, o Rezoluție a Parlamentului European pe chestiunea Tezaurului României".
"Nu suntem singuri în acest demers. Avem recunoaștere și sprijin european ferm. După votul istoric de astăzi, Comisia Europeană va fi alături de România și împreună vom aduce Tezaurul României acasă. Important este să nu renunțăm", încheie Tomac.
"Cine dacă nu Rusia se pricepe să dezinformeze, să denatureze trecutul, să fure teritorii?", a întrebat el retoric în plenul PE.